Скарыстаўшыся гэтай магчымасцю, праз пяць месяцаў пасля свайго абрання на пасад св. Пятра, Цэлестын V адмовіўся ад кіравання Касцёлам. Быў скліканы новы канклаў і абраны новы Пантыфік. Сам Цэлестын V памёр у хуткім часе зняволены сваім наступнікам. Дантэ ў сваёй “Боскай камедыі” вельмі моцна асудзіў учынак Пантыфіка, назваўшы яго “баязліўцам”. Аднак, на самой справе, гэтага Папу шануюць як чалавека незвычайнай веры і сілы духа, прыклад пакоры і здаровага розуму. Ён быў абвешчаны святым, а яго магілу ў італьянскай Аквіле двойчы наведваў Бэнэдыкт XVI – у 2009 і 2010 г. Падчас апошняга візіту Святы Айцец памаліўся каля магілы святога і паклаў на яе свой палій – сімвал пастырскай улады.